El Tatijas

El Tatijas () – geizerių laukas šiaurės Čilėje, Andų kalnuose, 4200 m aukštyje virš jūros lygio. Tai nėra pats aukščiausias geizerių laukas pasaulyje, priešingai nei kartais teigiama. Čia yra ~80 veikiančių geizerių; El Tatijas savo dydžiu nusileidžia tik Jeloustaunui ir Kamčiatkos Geizerių slėniui.

Nors geizerių daug, tačiau paprastai jų čiurkšlės nėra aukštos, vidutiniškai 75 cm. Aukščiausia užfiksuota čiurkšlė buvo 6 m aukščio.

El Tatijas yra greta San Pedro de Atakamos miestelio ir yra svarbus turistinis objektas. Nepaisant gamtosaugininkų, vietinių gyventojų ir turistų protestų, Čilės kalnakasybos bendrovė 2009 m. išgręžė gręžinį norėdama pradėti geoterminės energijos gavybą. Iš gręžinio padėjo trykšti fumarolė, nulėmusi vandens lygio nuoslūgį visame El Tatijo baseine.

Kategorija:Čilės geografija
Kategorija:Geizeriai